ବ୍ରହ୍ମପୁର, ଡିସେମ୍ବର ୦୧ (ଲୋକାଲ ୱାୟାର): ରାଜ୍ୟର ସବୁଠାରୁ ଅଧିକ ଏଚ୍.ଆଇ.ଭି. ଆକ୍ରାନ୍ତ ଥିବା ଗଂଜାମ ଜିଲ୍ଲାରେ ଗତ ଦୁଇ ବର୍ଷ ମଧ୍ୟରେ କୌଣସି ଏଡ୍ସ ଆକ୍ରାନ୍ତ ମା ସଂକ୍ରମିତ ଶିଶୁଙ୍କୁ ଜନ୍ମ ଦେଇନଥିବା ସୂଚନା ମିଳିଛି।
ଗଂଜାମ ଜିଲ୍ଲାରେ ୨୦୧୮ରେ ୩୪ ଜଣ ଓ ୨୦୧୯ର ଅକ୍ଟୋବର ସୁଦ୍ଧା ୨୩ ଜଣ ଏଡ୍ସ ଆକ୍ରାନ୍ତ ମହିଳା ଛୁଆ ଜନ୍ମ ଦେଇଛନ୍ତି ଓ ଏମାନଙ୍କ ମଧ୍ୟରୁ ସମସ୍ତ ନବଜାତ ଏଚ୍.ଆଇ.ଭି. ନେଗେଟିଭ୍ ଥିବା ସ୍ବାସ୍ଥ୍ୟ ବିଭାଗ ପକ୍ଷରୁ କୁହାଯାଇଛି।
ଜିଲ୍ଲାରେ ଏଡ୍ସ ନିରାକରଣ କାର୍ଯ୍ୟକ୍ରମର ଏହା ସଫଳତା ବୋଲି ଜିଲ୍ଲା ମୁଖ୍ୟ ଚିକିତ୍ସା ଅଧିକାରୀ ଡାକ୍ତର ବିଜୟ ଚନ୍ଦ୍ର ପାଣିଗ୍ରାହୀ ଦାବି କରିଛନ୍ତି।
ପୂର୍ବରୁ ଏଡ୍ସ ଆକ୍ରାନ୍ତ ପ୍ରସୂତିଙ୍କ ଛୁଆଙ୍କ ରକ୍ତ ନମୁନାରେ ଏଚ୍.ଆଇ.ଭି. ପଜିଟିଭ୍ ବାହାରୁଥିଲା ଓ ପରେ ଏଥିରେ ସୁଧାର ଦେଖାଦେଇଛି।
ପରେ ପରେ ଏହି ଧାରା କମିବାର ଦେଖାଯାଉଛି।
ତଥ୍ୟ ଅନୁସାରେ, ୨୦୧୪ରେ ୫୮ ଜଣ ମହିଳାଙ୍କ ମଧ୍ୟରୁ ୫ ଜଣ ଏଭଳି ଶିଶୁଙ୍କୁ ଜନ୍ମଦେଇଥିବାବେଳେ ୨୦୧୬ରେ ୬୭ ଜଣ ମହିଳା ୪ ଜଣ ଓ ୨୦୧୭ରେ ୪୯ ଜଣ ମହିଳାଙ୍କ ମଧ୍ୟରୁ ମାତ୍ର ଜଣେ ଏଚ୍.ଆଇ.ଭି. ପଜିଟିଭ୍ ଶିଶୁକୁ ଜନ୍ମ ଦେଇଥିଲେ।
ଜାତୀୟ ଏଡ୍ସ ନିୟନ୍ତ୍ରଣ ସଂସ୍ଥା (ନାକୋ) ଏଦିଗରେ କାର୍ଯ୍ୟ କରି ସଫଳ ହୋଇଥିବା କୁହାଯାଉଛି।
୨୦୧୪ରେ ଗଂଜାମ ଜିଲ୍ଲାରେ ଏଡ୍ସ ଆକ୍ରାନ୍ର ମାଆମାନଙ୍କର ଶିଶୁଙ୍କ ସୁରକ୍ଷା ଦିଗରେ କାର୍ଯ୍ୟ ଆରମ୍ଭ ହୋଇଥିବା ବିଭାଗୀୟ ଅଧିକାରୀ ହେମନ୍ତ ଦାସ ସୂଚନା ଦେଇଛନ୍ତି।
ଗର୍ଭବତୀ ଏଡ୍ସ ଆକ୍ରାନ୍ତଙ୍କ ପାଇଁ ଅଙ୍ଗନବାଡି କେନ୍ଦ୍ର ଓ ସ୍ଥାନୀୟ ଡାକ୍ତରଖାନାରେ ସବୁ ପ୍ରକାର ସହଯୋଗ ଓ ସଚେତନତା ପହଞ୍ଚିପାରିବାରୁ ଏହା ସମ୍ଭବ ହୋଇଥିବା ସେ କହିଛନ୍ତି।
ଏଥିପାଇଁ ଜିଲ୍ଲାର ଗୋଷ୍ଟୀ ସ୍ବାସ୍ଥ୍ୟ କେନ୍ଦ୍ର, ସବଡିଭିଜନାଲ୍ ହସ୍ପିଟାଲ୍, ଜିଲ୍ଲା ମୁଖ୍ୟ ଚିକିତ୍ସାଳୟ, ବ୍ରହ୍ମପୁର ବଡ଼ ଡାକ୍ତରଖାନା ଓ ଅନ୍ୟ ଘରୋଇ ଡାକ୍ତରଖାନାଗୁଡ଼ିକରେ ୨୫ଟି ସମନ୍ବିତ ପରାମର୍ଶ ଓ ପରୀକ୍ଷା କେନ୍ଦ୍ର (ଆଇସିଟିସି) ଖୋଲାଯାଇଛି।
ପୂର୍ବରୁ ଏଚ୍.ଆଇ.ଭି. ଆକ୍ରାନ୍ତ ମହିଳାମାନେ ସେମାନଙ୍କ ପରୀକ୍ଷା କରାଇବାକୁ ରାଜି ହେଉନଥିଲେ, ହେଲେ ଏବେ ଏହି ଧାରା ବଦଳିଥିବା ଏ ଦିଗରେ କାର୍ଯ୍ୟ କରୁଥିବା ଅରୁଣା ସଂଗଠନର ନିର୍ଦ୍ଦେଶକ ଲୋକନାଥ ମିଶ୍ର କହିଛନ୍ତି।
ସୂଚନାଯୋଗ୍ୟ, ଚଳିତ ବର୍ଷ ଅକ୍ଟୋବର ସେଷ ସୁଦ୍ଧା ଗଂଜାମ ଜିଲ୍ଲାରେ ୧୬ ହଜାର ୧୧ ଜଣ ଏଚ୍.ଆଇ.ଭି. ପଜିଟିଭ୍ ଆକ୍ରାନ୍ତ ଥିବାବାବେଳେ ଏମାନଙ୍କ ମଧ୍ୟରେ ୮୮୭ ଜଣ ଗର୍ଭବତୀ ଅଛନ୍ତି।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
